cyanic-selkie/wikianc huggingface dataset:
Halo: Combat Evolved
Historia
O xogo comeza coa chegada de Pillar of Autumn até unha misteriosa estación espacial con forma de anel, chamado "Halo" polo inimigo, o Covenant. Unha frota de Covenant ataca e dana seriamente o Pillar of Autumn. O capitán Keyes inicia o "Protocolo Cole", un procedemento que destrúe tódolos datos de navegación e está deseñado para previr que o Covenant descubra a localización da Terra. Master Chief e Cortana ábrense camiño a unha cápsula de escape, onde son exectados da nave xunto cun grupo de marines. Mentres voan poden ver como Keyes tenta aterrar a Pillar en Halo.
Master Chief e Cortana son os únicos superviventes da súa cápsula de voo, pero axiña contactan con outros soldados e axúdanlles a reunirse para formar unha forza de combate. Os superviventes cóntanlles que Keyes sobreviviu á aterraxe de Pillar of Autumn, pero foi capturado por Covenant e foi conducido a bordo da súa nave, Truth and Reconciliation. Master Chief e unha forza de marines entran na nave e rescatan a Keyes, quen ordena a Master Chief tomar o centro de control de Halo e descubrir o obxectivo do mesmo. Master Chief e Cortana viaxan a unha sala de mapas chamada "Silent Cartographer", que os conduce até a sala de control. Alí, Cortana entra no sistema e descobre algo urxente, polo que envía a Master Chief a encontrarse co Capitán Keyes mentres ela queda atrás. Keyes estaba a buscar o que el cría era un agocho de armas de grande alcance, pero cando chega á súa posición, Master Chief só atopa sinais de batalla e unha gravación que revela ceibaron accidentalmente o Flood, unha raza alieníxena parasita quen de propagarse infectando outras formas de vida.
A liberación dos Flood conduciu á intelixencia artificial de Halo, 343 Guilty Spark, a recrutar a Master Chief para que recupere o Index, un despositivo que activará o Halo e permitirá que os Flood se espallen fóra da estación. Despois de que Master Chief recupere e se prepare para usar Index, Cortana reaparece e advírtelle contra a activación. Ela descubriu que o sistema de defensa de Halo é unha arma deseñada para acabar coa vida na galaxia, que é o que impide os Flood espallarse, unha revelación que Guilty Spark confirma.
Perante esta información, Master Chief e Cortana deciden destruír Halo para previr a súa activación. Mentres loitan cos Flood, o Covenant, e os sentinelas de Guilty Spark, Cortana descobre que o mellor xeito de conseguilo é provocar a autodestrución de Pillar of Autumn. Porén, precisa da autorización do Capitán Keyes para destruír a Autumn, o cal obriga a Chief e Cortana a regresar á infestada Truth and Reconciliation para buscalo. Cando atopan a Keyes, descobren que foi infectado até o punto de non retorno. Master Chief recupera os implantes neurais de Keyes directamente dende o seu cerebro e retírase a Autumn, onde Cortana activa a secuencia de autodestrución da nave. Porén, 343 Guilty Spark reaparece e desactiva a conta atrás, descubrindo o rexistro da historia humana durante o proceso. Master Chief desestabiliza manualmente os reactores de fusión da Pillar of Autumn, e el e Cortana escapan da destrución do anel. Cortana escanea o espazo e confirma que aparentemente eles son os únicos superviventes. Cortana xustifica o sacrificio dos outros humanos en Halo, ó constatar que non tiñan máis escolla por mor da ameaza que representaba Halo, o Covenant e os Flood. Cortana coida que xa rematou todo, pero Master Chief dille que en realidade só acaba de comezar.
Nunha breve escena despois dos créditos, 343 Guilty Spark é visto fuxindo da destrución de Halo e avanzando cara o espazo profundo.
A Portela de Puxeiros, Tameiga, Mos
A Portela de Puxeiros é unha vila da parroquia de Tameiga, no concello pontevedrés de Mos, na comarca de Vigo. Segundo o IGE, en 2016 tiña 1040 habitantes (529 homes e 511 mulleres).
O topónimo fai referencia a que é un lugar de paso para salvar o Alto de Puxeiros. É a vía de saída desde Vigo cara ao Porriño, e desde alí cara a Ourense e Castela. Por aquí pasaba a estrada Villacastín-Vigo, reconvertida en N-120 e actualmente na autovía A-55, que preto do lugar se cruza coa autoestrada AP-9.
A carón da vila está o Polígono Industrial de Puxeiros, moi activo. O Aeroporto Internacional de Peinador está a escasos dous quilómetros e medio.
Sinaptosoma
miniatura|Esquema dun sinaptosoma illado con numerosas pequenas [[vesícula sináptica|vesículas sinápticas, dúas vesículas de níucleo denso, unha mitocondria e unha porción de membrana postsináptica unida á zona activa presináptica.]] Un sinaptosoma é un terminal sináptico illado dunha neurona, que se prepara para usalo en investigación. Os sinaptosomas obtéñense facendo unha homoxenización suave do tecido nervioso en condicións isotónicas e un posterior fraccionamento usando centrifugación en gradiente de densidade e diferencial. A forza de cizalla exercida polo líquido separa os terminais nerviosos do axón e a membrana plasmática que rodea o terminal nervioso vólvese a selar. Os sinaptosomas son osmoticamente sensibles, conteñen numerosas pequenas vesículas sinápticas claras, ás veces vesículas máis grandes de núcleo denso e frecuentemente unha ou máis mitocondrias. Teñen as características morfolóxicas e a maioría das propiedades químicas do terminal nervioso orixinal. Os sinaptosomas illados dos cerebros de mamíferos a miúdo reteñen unha porción da membrana postsináptica, en fronte da zona activa.
Os sinaptosoms foron illados inicialmente para intentar identificar o compartimento subcelular correspondente á fracción da denominda acetilcolina unida, que permanece no tecido cerebral cando é homoxenizado en sacarosa isoosmótica. As partículas que conteñen acetilcolina e o encima que a sintetiza, a colina acetiltransferase, foron illados orixinalmente por Hebb e Whittaker (1958) no Agricultural Research Council, Institute of Animal Physiology, Babraham, Cambridge, Reino Unido. Nun estudo en colaboración co microscopista electrónico George Gray do University College London, Victor P. Whittaker finalmente mostrou que as partículas ricas en acetilcolinas derivadas do córtex cerebral do coello de Indias tiñan grande abundancia de vesículas sinápticas evaxinadas dos terminais nerviosos. Whittaker acuñou o termo sinaptosoma para describir estas partículas derivadas do fraccionamento e pouco despois puideron illarse as vesículas sinápticas dos sinaptosomas lisados.
Os sinaptosomas utilízanse comunmente para estudar a transmisión sináptica no tubo de ensaio porque conteñen a maquinaria molecular necesaria para a captación, almacenamento e liberación de neurotransmisores. Ademais comvertéronse nunha ferramenta habitual nos ensaios de fármacos. Manteñen un potencial de membrana normal, conteñen receptores presinápticos, translocan metabolitos e ións, e cando se despolarizan, liberan moitos neurotransmisores (como acetilcolina, aminoácidos, catecolaminas, e péptidos) de maneira dependente do Ca2+. Os sinaptosomas illados do cerebro completo ou certas rexións do cerebro son tamén modelos útiles par estudar as relacións entre estrutura e función na liberación de vesículas sinápticas. Os sinaptosomas poden tamén illarse doutros tecidos ademais de do cerebro, como a medula espiñal, retina, plexo mientérico ou o órgano eléctrico da raia eléctrica. Os sinaptosmoas poden utiliarse para illar densidades postsinápticas ou a zona activa presináptica con vesículas sinápticas unidas. Por conseguinte, varios subproteomas de sinaptosomas illados, como as vesículas sinápticas, membranas sinápticas ou densidades postsinápticas poden agora estudarse por técnicas proteómicas, o que está producindo un coñecemento máis fondo da maquinaria molecular da neurotransmisión e neuroplasticidade cerebrais.
Currillo, Illán, Begonte
Currillo é un lugar da parroquia de Illán no concello lugués de Begonte na comarca da Terra Chá. Segundo o IGE, en 2011 tiña 20 habitantes (10 homes e 10 mulleres).
Eritroblasto
miniatura|Eritroblasto basófilo. miniatura|Eritroblasto policromatófilo. miniatura|Eritroblasto ortocromatófilo.
Os eritroblastos son células eritropoéticas que constitúen estados intermedios durante a maduración dos eritrocitos humanos na medula ósea, e que aínda conservan o núcleo. Moitas veces utilízase como sinónimo de eritroblasto o termo normoblasto, e outras veces resérvase normoblasto para designar unha das etapas de maduración (ortocromatófila). Cando o eritroblasto se desenvolve anormalmente adquire gran tamaño e denomínase megaloblasto, como pode ocorrer en casos de deficiencia de vitamina B12 (como na anemia perniciosa) ou de deficiencia de ácido fólico (nas anemias megaloblásticas).
Durante a eritropoese, o primeiro eritroblasto presente en humanos (que provén do proeritroblasto) denomínase eritroblasto basófilo. Este eritroblasto é pequeno, duns 12 microns, e posúe un citoplasma basófilo debido á presenza de abundantes ribosomas encargados de sintetizar a hemoglobina (a proteína que transporta o oxíxeno). O eritroblasto basófilo capta ferritina do sangue por pinocitose para aumentar o seu contido en ferro.
Rubén Millán
Rubén Millán Rodríguez, nado en Tomiño o 16 de febreiro de 1992, é un deportista galego que compite en piragüismo na modalidade de augas tranquilas.
Eritroblasto
Os eritroblasto basófilos dan lugar aos eritroblastos policromatófilos cando o seu contido de hemoglobina pasa a ser moi alto. Presentan variacións tintoriais. Isto ocorre porque esta proteína se sintetiza en cantidades crecentes e é ácidófila e enmascara a afinidade por tinguiduras básicas dos ribosomas. A súa cromatina está máis condensada que en estados anteriores.
Rubén Millán
Traxectoria
En 2013 participou no Campionato Europeo de Piragüismo en Augas Tranquilas celebrado en Montemor-o-Velho, na categoría K-2 500 metros, formando parella co ourensán Gabriel Campo e rematando en sexta posición. Ao ano seguinte competiu no Campionato Mundial de Piragüismo en Augas Tranquilas, en Moscova, xunto ao tudense Diego Piña Esteves e obtendo tamén un sexto posto. En 2015, con Gabriel Campo, participou no seu segundo mundial, en Milán, esta vez no K-2 1000 metros, rematando en novena posición.
Eritroblasto
O seguinte estado eritroblástico é o eritroblasto ortocromático, eritroblasto ortocromatófilo ou normoblasto. Son de citoplasma acidófilo (eosinófilo) e teñen unha menor presenza de ribosomas, porque xa non se require unha síntese de hemoglobina activa.
Seaside Rendezvous
Esta canción conta cunha curiosa sección de ponte musical executada vocalmente por Mercury e mais por Roger Taylor, na súa parte central.
Eritroblasto
Posteriormente, continúa a eritropoese coa transformación do normoblasto en reticulocito (ao perder o núcleo), que madura a eritrocito e sae da medula ósea á circulación sanguínea. En vertebrados non mamíferos o eritrocito normalmente conserva o núcleo.
Evan Fournier
Evan Mehdi Fournier, nado o 29 de outubro de 1992 en Saint-Maurice (Val do Marne, Illa de Francia), é un xogador profesional de baloncesto francés que xoga nos New York Knicks da National Basketball Association (NBA).
Seaside Rendezvous
Trátase dunha das poucas cancións de Queen nas que Brian May non ten participación ningunha.
Rubén Millán
Traxectoria
En 2016 no Campionato de Europa en Moscova, participou en dúas categorías do K-2, 500 e 1000 metros, obtendo unha prata na primeira e un quinto posto na segunda, ambas con Gabriel Campo como compañeiro. Ao ano seguinte cambiou ao K-1 5000 metros, quedando ás portas das medallas no Europeo celebrado na cidade búlgara de Plovdiv, cun cuarto posto. Ese mesmo ano competiu en dúas categorías do Mundial da República Checa: K-1 5000 metros e K-4 1000 metros (con Óscar Carrera, Javier Cabañín e Javier Hernanz). Obtivo un quinto e un cuarto posto respectivamente.
Seaside Rendezvous
A canción parece doutro tempo. Trátase dunha especie de foxtrot, cun aire de ragtime e cunha letra que parece máis ben dos anos 20 ou 30 ("Be My Clementine").
Evan Fournier
Traxectoria
No ano 2009, Fournier fichou polo JSF Nanterre da LNB Pro B para a tempada 2009-10. En 2010, fichou polo Poitiers Basket 86 da LNB Pro A, onde xogou as dúas seguintes tempadas. O 28 de xuño de 2012, Fournier foi elixido na 20ª posición do Draft da NBA de 2012 polos Denver Nuggets. Disputou a Liga de Verán da NBA de 2012 cos Nuggets, onde xogou 5 partidos nos que acadou 14.8 puntos, 2.4 rebotes, 1.4 asistencias e 1.2 roubos de balón en 31.2 minutos por encontro.
O 11 de xullo de 2012, asinou un contrato multianual cos Nuggets. En 2013, xogou de novo a Liga de Verán cos Nuggets. O 26 de xuño de 2014, Fournier foi traspasado, xunto ós dereitos do Draft de Roy Devyn Marble, ós Orlando Magic, a cambio de Arron Afflalo.
O 25 de marzo de 2021, Fournier foi traspasado ós Boston Celtics a cambio de Jeff Teague e dúas futuras eleccións da segunda rolda do Draft.
O 17 de agosto de 2021, Fournier asinou cos New York Knicks.
Nemanja Vidić
Nemanja Vidić, nado en Užice o 21 de outubro de 1981, é un exfutbolista serbio. Xogaba de defensa central e foi internacional coa selección serbia.
Palmarés
Estrela Vermella
Xogos Olímpicos de Inverno de 1998
Os Xogos Olímpicos de Inverno de 1998 (en 第十八回オリンピック冬季競技大会; Dai Jūhachi-kai Orinpikku Tōkikyōgi Taikaiforon) foron un evento deportivo de inverno internacional que se celebrou dende o 7 até o 22 de febreiro de 1998, principalmente en Nagano, no Xapón. Os eventos dos Xogos de Inverno tamén tiveron lugar nas comunidades montañosas de Hakuba, Karuizawa, Nozawa Onsen e Yamanouuchi. A cidade de Nagano xa fora anteriormente candidata a ser a sede nos Xogos Olímpicos de Inverno de 1940 (que foron posteriormente cancelados), así como nos Xogos Olímpicos de Inverno de 1972, mais tódalas veces Nagano foi eliminado a nivel nacional por Sapporo.
Os Xogos acolleron 2 176 deportistas de 72 países, os cales competiron en 7 deportes e 68 probas. O número de participantes e de países supuxo un récord naquela época. Os Xogos viron a introdución do hóckey sobre xeo feminino, o curling e o snowboard. O comité organizador permitiu a participación dos xogadores da National Hockey League na competición por vez primeira. Acerbaixán, Kenya, Macedonia, o Uruguai e Venezuela fixeron o seu debut nos Xogos de Inverno.
Orlando González Cruz
Manuel Orlando González Cruz, nado en 1948, é un médico e político galego do BNG.
Traxectoria
Tralas eleccións municipais de 2007 foi elixido alcalde de Mondoñedo como cabeza de lista do BNG grazas a un pacto co PSdeG-PSOE. En 2011 foi elixido de novo alcalde cos catro votos do seu partido e os dous do PSdeG co que tiña un pacto de goberno.
Lalín (homónimos)
O topónimo galego Lalín pode referirse a:
Carmen Blanco García
dereita|miniatura|Claudio Rodríguez Fer e Carmen Blanco García, 2022. Carmen Blanco García, nada en Lugo o 12 de maio de 1954, é unha escritora e feminista galega autora de poesía, narrativa e ensaio, e profesora da Universidade de Santiago de Compostela. Participou dende os anos setenta no movemento de liberación das mulleres, e, como ensaísta, centrouse especialmente nas interrelacións de poder, muller, sexo, lugar, memoria, cultura, arte e literatura, temática na que afondou nun camiño libertario na súa obra ensaística e literaria. Centrouse tamén en literatura e cultura galegas, tendo colaborado, asemade, en numerosos libros colectivos, actas de congresos, revistas especializadas e xornais.
Traxectoria vital
Foi profesora agregada de Lingua e Literatura Española, con primeiro destino en Santiago de Compostela e segundo en Chantada, e de Lingua e Literatura Galega de ensino medio, con destino en Lugo, así como titular destas últimas disciplinas na Escola Universitaria de Formación do Profesorado de Lugo e na Facultade de Humanidades de Lugo. En 1994 leu na Universidade de Santiago de Compostela a súa tese de doutoramento Imaxes de mulleres na literatura galega contemporánea á luz dos discursos feministas, dirixida por Anxo Tarrío. Exerce como profesora titular de Literatura Galega da Universidade de Santiago de Compostela no Campus de Lugo.
É autora dunha morea de obras ensaísticas do seu campo profesional de coñecemento, a filoloxía e a literatura galegas, con libros referidos a moitas das grandes figuras como Ricardo Carvalho Calero, Luz Pozo Garza, Uxío Novoneyra ou María Mariño. Colaborou en gran cantidade de libros colectivos, actas de congresos, revistas especializadas e xornais.
Dende 1974 comparte vida e parte da súa actividade profesional e civil con Claudio Rodríguez Fer, con quen ten unha filla. Con el fundou no 2005 a Asociación para a Dignificación das Vítimas do Fascismo, onde exerceu de secretaria. Formou parte do Consello da Memoria, recibiu o Premio Galiza Mártir da Fundación Alexandre Bóveda (2014) e é autora, con Rodríguez Fer, da exposición “Vermellas” (2009) e do libro Vivas en nós (2011), en homenaxe ás mulleres represaliadas polo levantamento militar de 1936.
Traxectoria artística
Coordina, co poeta Claudio Rodríguez Fer, a publicación intercultural e libertaria Unión Libre, Cadernos de vida e culturas, dende 1996.
A súa obra poética consta dos poemarios Estraña estranxeira (BVG, 2004), Un mundo de mulleres (Biblos, 2011) e Lobo amor (Unión Libre, 2011).
A súa obra narrativa está conformada por Vermella con lobos (Xerais, 2004) e Atracción total (Xerais, 2008). Cultivou a creación plástica deseñando e ilustrando os poemarios Tigres de ternura (Reprografía 1846, 1981, 1982) -Premio da Crítica Española en 1982-, Historia da lúa (Galaxia, 1984), Vulva (Libros da cebra, 1990) e A muller núa (Compostela, 1992) de Claudio Rodríguez Fer, ao igual que o Manifesto por un movemento vital (1990) deste mesmo autor, e foi tamén a creadora do logotipo de Unión Libre.
A súa heterónima Emma Luaces, que leva o nome en homenaxe á anarquista rusa Emma Goldman e á xenealoxía materna da autora, publicou versións de Safo en Do amor e da literatura (Linteo, 2007) e poemas da serie “Lobo azul” (Unión Libre, 2005).
Hombori Tondo
O monte Hombori é un macizo rochoso, con cume aplanado, que cos seus 1.155 metros sobre o nivel do mar constitúe o punto máis alto de Malí, en África Occidental.
Xeografía
O Hombori Tondo é unha prolongación dos cantís de Bandiagara na rexión maliana de Mopti, moi preto da aldea homónima de Hombori e a unha distancia de 100 km da cidade de Douentza.
Historia e etnografía
Contén xacementos arqueolóxicos, con varias grutas que estiveron habitadas hai uns 2000 anos. A poboación que actualmente vive nas proximidades do Hombori pertence ás etnias dogón e songhai.
Medio
O Hombori Tondo constitúe un lugar singular ao estar a súa cima virxe durante miles de anos. A ameaza principal para o contorno estriba no crecente turismo atraído sobre todo polo efecto "dogón".
As humanas proporcións
As humanas proporcións é un libro de 12 relatos curtos, escrito por Xesús Constela no ano 2003.
Características
miniatura|Detalle do cadro [[O matrimonio Arnolfini, empregado para ilustrar a portada do libro.]] As humanas proporcións configura unha proposta literaria que procura desmontar convencións e tópicos mediante un estilo directo e orixinal. Os seus relatos están escritos con técnicas diversas. O libro descobre unha dimensión nova do mundo cotián percorrendo todas as facetas da vida humana: o nacemento e a vellez, o corpo vivo cambiante, e tamén a desesperación e a morte, o poder e a procura da liberdade, a violencia individual e a social, o amor e a parella.
Toro Rosso STR7
O Toro Rosso STR7, ás veces, aparece como TR7, é un coche de carreiras de [[Fórmula Un deseñado por Toro Rosso para a tempada de Fórmula Un de . Será o sétimo coche que corra para o equipo, e o terceiro coche que desenvolven desde a introdución das normas de coa prohibición dos equipos cun "customer car" . O coche será pilotado por Daniel Ricciardo e Jean-Eric Vergne despois que o equipo optara por non renovar os contratos dos antigos pilotos Sebastien Buemi e Jaime Alguersuari. Presentouse o 7 de febreiro no primeiro test de inverno da tempada en Xerez da Fronteira.
Resultados completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
E. L. Doctorow
Edgar Lawrence Doctorow, nado en Nova York o 6 de xaneiro de 1931 e finado en Manhattan o 21 de xullo de 2015, foi un novelista estadounidense, un dos máis recoñecidos no xénero da novela histórica.
Traxectoria
A pesar de escribir libros durante anos, non foi ata a publicación de The Book of Daniel en 1971 que conseguiu recoñecemento. O seu seguinte libro, Ragtime, foi un éxito comercial e de crítica.
Proído
O proído  ou proício é unha sensación peculiar ou irritación incómoda da pel que leva un desexo de rañar a parte en cuestión. Tamén é coñecido comunmente como coceira, rañeira, comichón ou comechón. O termo médico é prurito.
Clasificación
O proído pode presentarse ben diseminado en diversas áreas do corpo (proído xeneralizado) ou nunha zona específica (proído localizado).
Etioloxía
Aínda que antigamente se pensaba que o proído era un tipo de dor de baixa intensidade, sábese que é unha sensación distinta á dor; que ten a súa propia liña de conexión co cerebro.
O proído, xa sexa o localizado ou o xeneralizado, pode deberse a unha irritación química (por tocar unha determinada planta), causas ambientais (insolación de certa zona cutánea), urticaria, caspa, infeccións fungosas como o pé de atleta e a dentadas ou picaduras de parasitos na pel, no cabelo ou no pube (mosquitos, arañas, pulgas, piollos, carrachas, etc.).
Respecto ó mecanismo fisiolóxico polo cal se produce o proído, descubriuse que unha molécula denominada BNP (péptido natriurético B) e que se libera na medula espiñal transmite a sensación de proído ó cerebro. En experimentos con ratos, observouse que eliminando a molécula BNP ou a célula nerviosa receptora desta, os ratos deixaban de rascarse.
Valle de Sedano
Valle de Sedano é un concello español da provincia de Burgos (Castela e León). A súa poboación é de 487 habitantes (INE 2012).
Aeroporto de Katowice
O aeroporto internacional de Katowice (IATA: KTW, ICAO: EPKT) é un aeroporto internacional situado en Pyrzowice, a 30 km ao norte da cidade de Katowice, en Polonia. En termos de pasaxe é o cuarto aeroporto máis concorrido do país con 3 221 261 de pasaxeiros no ano 2016.
Arie den Arend
Arie den Arend, nado o 3 de febreiro de 1903 en Pernis e finado o 22 de febreiro de 1982 en Rotterdam, foi un compositor, bombardino, organista e director de música neerlandés.
Traxectoria
Aos dez anos comezou a estudar o órgano co organista da igrexa local e aos doce aprendeu a tocar o bombardino na banda de música de Pernis. Ao tempo que continuaba a estudar órgano, composición e harmonía con J.G. van Herwaarden tocaba o órgano en dúas igrexas de Rotterdam e a partir de 1930 converteuse no organista da igrexa reformada de Pernis. En 1950 organizou e dirixiu unha banda formada por mozos que se converteu nun éxito, e para a que compuxo as súas primeiras pezas, en 1953 convidaron á súa banda á radio e tocou algunhas das súas composicións, por mor desta actuación entrou en contacto cun editor de música que o animou a seguir compoñendo.
Pena Trevinca Norte
Pena Trevinca Norte é unha montaña galega localizada na serra do Eixo, en Ourense, cunha altitude de 2.041 metros. Non debe confundirse con Pena Trevinca (2.127 m.), altura máxima de Galicia.
Túmulo
miniatura|250px|Túmulo funerario dos reis Silla en [[Corea.]] Un túmulo é o nome que recibe unha morea de terra e pedras sobre unha tumba ou varias, e que se remonta á época das Idades de Pedra, de Bronce e de Ferro. En Galicia atopamos restos de túmulos en todo o territorio.
Orixinariamente consistía nunha morea de rochas que recubrían directamente o corpo, mais a súa estrutura foi modificada e estes soterramentos foron cubertos por terra até formar verdadeiras montañas artificiais, ao longo dos séculos, e medrando en tamaño até chegar a se converter en cámaras funerarias nas que repousaban tanto o guerreiro morto como as súas armas e as súas principais pertenzas. En ocasións acollían o soterramento de numerosos individuos. A aparición dos túmulos está habitualmente relacionada cunha forma de reivindicación de dereitos sobre as terras nas que se situaban. Canto menos visíbeis desde o lonxe eran os asentamentos, máis visíbeis se facían os túmulos, a xeito de indicadores de que o territorio estaba ocupado. dereita|miniatura|240px|Túmulo [[etruscos|etrusco de cámara na cidade de Blera.]]
Murk van Phelsum
Murk van Phelsum, nado en Snits en 1730 e finado na mesma cidade en 1779, foi un médico e hemiltólogo neerlandés.
Traxectoria
Van Phelsum comezou a estudar medicina en 1754 na Universidade de Frjentsjer, tras doutorarse exerceu como médico primeiro en Boalsert e a partir de 1764 en Snits, interesado polos vermes parasitos do intestino escribiu en 1767 un tratado sobre o tema que se traduciu ao alemán. John Edward Gray deu nome ao xénero de lagartos Phelsuma na súa honra.
Wikipedia en chinés
Esta versión da enciclopedia contén artigos e  usuarios, dos cales  son activos.
Nome
O nome da versión chinesa de Wikipedia (chinés tradicional: 維基百科, chinés simplificado: 维基百科, pinyin: wéijī bǎikē, literalmente "enciclopedia wiki") decidiuse o 21 de outubro de 2003, tras unha votación. A transcrición ao chinés do termo "wiki" consta de dous caracteres: wéi (t. 維, s. 维), cuxo significado orixinal como morfema chinés é o de "rede de pescar" ou "fibra", utilizado aquí en alusión a Internet; e jī (基), que significa "base" ou "fundamento". A segunda parte do nome, bǎikē (百科), é abreviatura da palabra chinesa "enciclopedia" bǎikē quánshū (t. 百科全書, s. 百科全书), que significa literalmente "libro completo dos cen (é dicir, múltiples) materias".
Ademais de wéijī (t. 維基, s. 维基), propuxéronse outras transcricións en caracteres chineses para o concepto tecnolóxico de "wiki", tales como wéikè (t. 維客, s. 维客) ou wéijì (t. 圍紀, s. 围纪). Os proxectos da fundación Wikimedia utilizan sempre a primeira forma, polo que no uso actual en chinés, o termo wéijī adoita asociarse a Wikimedia.
A Wikipedia en chinés utiliza tamén un subtítulo en chinés clásico: Hǎi nà bǎi chuān, eǒou róng nǎi dà (t. 海納百川，有容乃大, s. 海纳百川，有容乃大), que significa "O mar recibe a cen ríos, e a todos acólleos. Tal é a súa grandeza". Este símil entre o mar e a inmensidade do coñecemento humano utiliza tamén o numeral 100 como sinónimo de "numeroso", recurso moi habitual en chinés, e é a primeira metade dun famoso pareado composto polo funcionario e poeta da dinastía Qing Lin Zexu.
Comunidade
A Wikipedia en chinés reúne a participantes de orixes moi diversas. Segundo estatísticas de marzo de 2005, un 46% dos usuarios conéctanse desde a China continental, un 22% desde América do Norte, un 12% desde Taiwán, un 9% desde Hong Kong, un 3% desde o Xapón, un 3% desde Europa, un 2% desde o sueste asiático e un 3% desde outras partes do mundo.
As áreas de coñecemento con maior desenvolvemento en Wikipedia en chinés corresponden a temas de historia, cultura e xeografía da China. A presenza dispar das novas tecnoloxías informáticas nas diferentes rexións de lingua chinesa explica que a profundidade dos artigos sobre Hong Kong, Taiwán, Macau e Singapur, así como sobre as rexións costeiras da China continental, sexa moi superior á de artigos sobre as zonas menos desenvolvidas economicamente da China, das que proceden moi poucos usuarios.
Os temas que provocan máis conflitos e discusións son aqueles directamente relacionados coa política chinesa e as relacións entre Taiwán e a República Popular. Por exemplo, os artigos sobre o independentismo taiwanés ou sobre as protestas da Praza de Tian'anmen de 1989 provocaron moitas guerras de edicións e bloqueos de páxinas. Especialmente problemáticos foron os artigos sobre o movemento Falun Gong dada a diversidade de opinións respecto deste grupo, moi crítico co Partido Comunista da China, e considerado unha seita destrutiva polos seus detractores e un movemento espiritual pacífico polos seus defensores. A diferenza do que ocorre con estes temas directamente relacionados coa China, outros asuntos de ámbito internacional que foron motivo de disputas e guerras de edicións noutras edicións de Wikipedia, como o conflito árabe-israelí, apenas suscitaron problemas na versión chinesa de Wikipedia.
Xunto co punto de vista neutral, Wikipedia en chinés tenta evitar o sinocentrismo habitual en moitas enciclopedias impresas chinesas. Por iso, en prol dunha descrición neutral, evítanse termos como wǒ guó (t. 我國, s. 我国), "o noso país", forma habitual de referirse á China, ou běn gǎng (本港), "este porto", expresión utilizada con frecuencia para referirse a Hong Kong na prensa dese territorio.
En marzo de 2006, Wikipedia en chinés contaba con 65 bibliotecarios: 23 establecidos na China continental, nove nos Estados Unidos, oito en Hong Kong, oito en Taiwán, seis no Canadá, dous no Reino Unido, un en Singapur, un en Francia, un en Alemaña, un en Malaisia, un no Xapón, e catro en localidades non especificadas.
Situación inicial
A existencia de dous sistemas estándar de escritura do chinés, o chinés simplificado e o chinés tradicional, levou nun primeiro momento á creación de dúas versións diferentes de Wikipedia en lingua chinesa, baixo os códigos "zh-cn" e "zh-tw". Polo xeral, os usuarios da China continental utilizaban a versión en chinés simplificado, mentres que os usuarios de Hong Kong, Macau e Taiwán utilizaban a versión en chinés tradicional. Aínda que algúns usuarios tentaban manter sincronizadas as versións dos artigos en ambas as wikipedias, a falta de coordinación e de comunicación directa entre as dúas wikipedias facía difícil manter os artigos sincronizados, e a diverxencia entre ambas as versións ía en aumento.
Solución
A conversión entre ambos os estándares é un problema técnico complexo, pois ás veces a relación entre caracteres de ambos os sistemas non é biunívoca (por exemplo, o carácter simplificado 后 pode corresponder a dous caracteres tradicionais, 后 ou 後, dependendo do contexto). Tamén hai transcricións de nomes propios estranxeiros que son diferentes na China continental e en Taiwán, Hong Kong e Macau. A conversión efectúase a través dunhas táboas de equivalencias que poden ser editadas polos bibliotecarios. Ademais, o propio software de MediaWiki permite indicar manualmente, mediante códigos nos propios artigos, diferenzas ente ambos os sistemas, de modo que un determinado carácter se visualice dunha maneira na versión simplificada e doutra maneira na versión tradicional.
Estas diferenzas entre estándares dan lugar a catro opcións para as preferencias de usuario: Os títulos das páxinas están sometidos a un sistema de redirección automática, polo que os usuarios poden buscar os artigos de maneira indistinta en caracteres simplificados ou tradicionais.
A outra principal enciclopedia chinesa en Internet, Baidu Baike, mencionada máis adiante neste artigo, utiliza exclusivamente o sistema estándar de caracteres simplificados da China continental, segundo o estándar de codificación "GB 2312" para chinés simplificado, a diferenza de MediaWiki, que utiliza "UTF-8".
Historia
Wikipedia en chinés foi creada en maio de 2001 xunto con outras doce versións de Wikipedia, aínda que permaneceu sen artigos durante moitos meses.
En outubro de 2002 o usuario Ghyll (posteriormente renomeado a zh:User:Mountain) escribiu a primeira páxina en lingua chinesa: a portada. Mountain foi tamén o primeiro usuario rexistrado en Wikipedia en chinés. Unha actualización de software o 27 de outubro de 2002 pasou a permitir a introdución directa de texto en chinés desde teclado. O 17 de novembro de 2002, Mountain traduciu o artigo en:Computer Science da Wikipedia en inglés, creando zh:计算机科学, o primeiro artigo enciclopédico da Wikipedia en chinés.
Polígono industrial Sete Pontes
O polígono industrial Sete Pontes é unha zona industrial en Vilalba. Foi promoción de Xestur Lugo e ten unha superficie de case 500.000 metros cadrados en dúas fases.
Wikipedia en chinés
Historia
A primeira mención a Wikipedia na prensa da China continental foi no Diario de formación informática da China (中国电脑教育报) o 20 de outubro de 2003 nun artigo titulado "Eu tamén vou escribir unha enciclopedia" (我也来写百科全书). O 16 de maio de 2004, apareceu a primeira mención coñecida nun dos principais diarios de Taiwán, nun artigo no China Times (中國時報). Desde entón, foron numerosas as referencias a Wikipedia nos medios de comunicación, e varios bibliotecarios foron entrevistados por xornalistas.
Polígono industrial Sete Pontes
Ten acceso á A-8 pola N-634.
Valle de Valdebezana
Valle de Valdebezana é un concello español da provincia de Burgos (Castela e León). A súa poboación é de 550 habitantes (INE 2012).
Wikipedia en chinés
Bloqueo de Wikipedia
A República Popular da China e os provedores de servizos de Internet manteñen unha política de bloqueo de sitios web cuxos contidos poidan violar leis nacionais ou ameacen a seguridade do Estado. Isto inclúe sitios web con contidos de pornografía ou violencia, pero tamén páxinas con contidos políticos e de información. Os sitios web de Wikimedia foron sometidos a bloqueo en todo o territorio da República Popular da China, excepto Hong Kong e Macau, polo menos en catro ocasións.
O primeiro bloqueo transcorreu entre o 2 e o 21 de xuño de 2004. Comezou cando o acceso a Wikipedia en chinés desde Pequín foi bloqueado durante o 15º aniversario das protestas da Praza de Tian'anmen de 1989.
Posiblemente en relación con este mesmo feito, o 31 de maio publicouse un artigo do servizo de noticias IDG News Service, no que se discutía o tratamento dado no artigo de Wikipedia ás protestas de 1989. Mencionábase tamén a presenza en Wikipedia de artigos sobre o independentismo taiwanés, aos que poden contribuír, sen ningún tipo de restrición, usuarios de Taiwán e outras partes do mundo. Varios días despois do bloqueo de Wikipedia en chinés, interrompeuse o acceso desde a China continental a todos os proxectos de Wikimedia. En resposta a esta situación, dous bibliotecarios prepararon unha solicitude para pedir que se levantase o bloqueo. Esta solicitude foi presentada aos seus provedores de Internet para que lla fixesen chegar ás autoridades. Entre o 17 e o 21 de xuño de 2004, as páxinas de Wikimedia volveron estar accesibles desde toda China.
Este primeiro bloqueo afectou á vitalidade de Wikipedia en chinés, que sufriu descensos en varios parámetros estatísticos, tales como a incorporación de usuarios novos, o número de artigos novos e o número de edicións de artigos. Nalgúns casos, necesitáronse entre seis e doce meses para volver ás cifras de maio de 2004.
A segunda suspensión do acceso a Wikipedia, menos importante que a anterior, desenvolveuse entre o 23 e o 27 de setembro de 2004. Durante estes catro días, o acceso a Wikipedia foi inestable ou inexistente para moitos usuarios na China continental. En todo caso, este bloqueo non tivo o carácter sitemático do primeiro e algúns usuarios non chegaron a verse afectados polo mesmo. A razón concreta deste bloqueo é descoñecida, pois neste caso non coincidiu con ningunha efeméride nin con ningunha polémica concreta. Algúns wikipedistas chineses comezaron a preparar unha nova petición dirixida ás autoridades, pero a continuación do acceso normal en só catro días fixo innecesaria a iniciativa.
O terceiro bloqueo comezou o 19 de outubro de 2005, e prolongouse até o 10 de novembro de 2006 para Wikipedia en chinés, mentres que os demais sitios de Wikimedia, como as versións de Wikipedia noutras linguas, pasaron a estar accesibles un mes antes, o 10 de outubro. Nun principio pensouse que podía tratarse dun bloqueo breve, como os anteriores, pero o transcurso dos meses fixo temer que as autoridades chinesas non tivesen intención de permitir o acceso a Wikipedia a curto prazo. A liberdade de edición de artigos e a accesibilidade desta a persoas en todo o mundo fan que a información de Wikipedia non pase polas canles de control a que están sometidos os medios impresos tradicionais na República Popular da China, e este carácter de Wikipedia pode ser interpretado como contrario ás leis sobre información do Estado. En calquera caso, na República Popular da China non houbo nunca ningún recoñecemento oficial destes bloqueos dos sitios de Wikimedia. Como no caso doutros casos significativos de censura, como o da páxina web británica BBC News, a inaccesibilidade destas páxinas é confirmada por usuarios de Internet na China, pero non hai ningunha explicación oficial sobre estes bloqueos.
Apenas unha semana despois do levantamento do bloqueo da Wikipedia en chinés, e despois de que os medios de comunicación fóra da China dedicasen unha grande atención ao aparente cambio de actitude das autoridades chinesas, o 17 de novembro de 2006 renovábase o bloqueo, de novo total, de todos os sitios web da fundación Wikimedia. A falta de explicacións oficiais fan imposible saber se o levantamento do bloqueo e a súa posterior continuación debéronse a causas políticas ou a cuestións técnicas.
Baixo o bloqueo, os usuarios máis activos conseguen conectarse a Wikipedia en chinés a través de servidores proxy que eluden os filtros postos en marcha polos provedores chineses de Internet. A falta de acceso directo, con todo, freou a incorporación de novos usuarios á Wikipedia en chinés, e mantén alta a proporción de usuarios doutros territorios, como Taiwán e Hong Kong, no proxecto. A incorporación de usuarios disparouse durante a breve paréntese no último bloqueo.
Informouse que desde abril de 2008 Wikipedia foi desbloqueada na China continental, salvo a versión en Chinés que comezou a estar dispoñible no país desde xullo de 2008.
Bǎidù Bǎikē
Durante o período no que o acceso ás páxinas de Wikimedia estaba bloqueado na China continental, o buscador de Internet Baidu, un dos máis populares na China continental, lanzou unha enciclopedia en liña cuxos artigos poden ser editados por usuarios rexistrados. O nome desta enciclopedia é Bǎidù Bǎikē (百度百科), nome ás veces traducido ao español e a outras linguas europeas como Baidupedia, pois combina o nome do buscador, bǎidù (百度, "cen graos"), co termo bǎikē (百科), que forma parte da palabra chinesa para "enciclopedia".
O proceso de edición de Bǎidù Bǎikē é moi diferente, con todo, ao de Wikipedia, xa que as edicións deben ser revisadas por administradores do sistema antes de que sexan incorporadas ao texto dos artigos. O sistema non é, por iso, un sistema wiki.
Bǎidù Bǎikē foi posta en marcha o 20 de abril de 2006, e en poucos días superou o número de artigos de Wikipedia en chinés. Moitos usuarios chineses de Wikipedia acusaron a Bǎidù Bǎikē de copiar artigos enteiros de Wikipedia sen recoñecer a orixe do texto, en violación da licenza GFDL. Ademais, nos artigos de Bǎidù Bǎikē é difícil atopar mencións a temas controvertidos, e o sistema vólvese automaticamente inaccesible cando se fan procuras de termos como "democracia" ou "Falun Gong". Isto último foi tamén confirmado por usuarios fóra da China.
Xosé Fraga Iglesias
Xosé Fraga Iglesias, nado en Campo Lameiro, foi un escritor galego.
Traxectoria
Residiu en Marín durante case trinta anos. Poeta popular. Vinculado ao concello de Cotobade, participou no movemento veciñal e no intento de crear unha cooperativa de produción para unila cunha de consumo de Vigo. Colaborou en A Voz de Cotobade.
Río Mao, río Sil
O río Mao é un curso fluvial galego. Nace nos altos da serra de San Mamede, no concello ourensán de Montederramo, e desauga no río Sil, entre os concellos da Teixeira e Parada de Sil.
Traxecto
Comeza o seu curso como un río de montaña, e axiña chega á capital do concello, Montederramo. Forma un só encoro, o de Leboreiro, no concello de Montederramo. Este encoro posúe unha central hidroeléctrica, A Fábrica da Luz, que se sitúa preto da desembocadura. Desemboca varios quilómetros máis abaixo da presa, no encoro de Santo Estevo, formando un canón, dos máis impresionantes da provincia de Ourense. O río descende en moi poucos quilómetros dende os 860 msnm en Leboreiro até os 240 no Sil.
No val, preto da súa desembocadura, están a capela e necrópole de San Vítor de Barxacova. Ademais, na mesma zona, existe unha ruta que discorre por unha pasarela de madeira.
STS-115
STS-115 foi unha misión do transbordador espacial Atlantis lanzada o 9 de setembro de 2006 desde a rampla 39B do Centro de Lanzamento de Cabo Cañaveral.
Características
STS-115, con seis astronautas a bordo, foi a primeira misión dun transbordador que retomou a construción da Estación Espacial Internacional despois da perda do Columbia na misión STS-107 en 2003 e da misión de probas STS-114 en 2005. A tripulación estaba formada polo comandante Brent W. Jett, o piloto Christopher J. Ferguson e os especialistas de misión Heidemarie M. Stefanyshyn-Piper, Joseph R. Tanner, Daniel C. Burbank e Steven G. MacLean.
Durante a engalaxe producíronse impactos de espuma desprendida do tanque principal contra o escudo térmico e as alas do transbordador, pero os novos procedementos de revisión do vehículo mediante cámaras unha vez en órbita non mostraron danos. O Atlantis levou á estación a viga P3/P4 de 17 toneladas con dous paneis solares para proporcionar enerxía que foi instalada durante tres paseos espaciais e o módulo loxístico Leonardo con subministracións a bordo. A nave acoplouse ao porto PMA-2 da estación ás 14:52 GMT do 6 de xullo e trasladou o módulo Leonardo ao día seguinte para a súa descarga pola tripulación. Durante a misión tamén se probaron técnicas de reparación de losetas térmicas. O 14 de xullo Leonardo foi devolto á bodega de carga do transbordador e o día 17 o Atlantis desacoplouse para iniciar a viaxe de retorno.
O transbordador volveu a terra sen incidentes en Cabo Cañaveral o 21 de setembro de 2006.
Diego Piña Esteves
Diego Piña Esteves, nado en Tui o 17 de decembro de 1986, é un deportista galego que compite en piragüismo na modalidade de maratón.
Traxectoria
En 2014 participou no Campionato Europeo de Piragüismo en Augas Tranquilas, en Moscova, na categoría K2 500 metros, xunto a Rubén Millán, finalizando en sexta posición.
Gañou a medalla de ouro no Campionato Europeo de Piragüismo en Maratón de 2016, celebrado en Pontevedra, na categoría de K2, formando parella co tamén tudense Iván Alonso. Ese mesmo ano competiu tamén con Iván Alonso no Campionato Mundial de Piragüismo en Maratón celebrado en Brandeburgo, finalizando en quinta posición.
Marín (homónimos)
Fóra de Galiza
O Portal
O topónimo O Portal pode referirse a varios lugares de Galicia:
Porto de montaña
miniatura|250px|Estrada cruzando o porto de montaña de [[Arlberg (Austria).]] Un porto de montaña é unha ruta ou paso para cruzar unha montaña o calquera clase de sistema montañoso; o cume do porto é o lugar de maior altitude sobre o que pasa dito camiño e á vez adoita ser o punto máis baixo de dito sistema montañoso. Os portos de montaña caracterízanse por ter trazados moi sinuosos e pendentes moi pronunciadas ademais da frecuente presenza de neve.
Nos porto de montaña o vento adoita encaixar e adoita ser particularmente forte, o que causa un descenso de altitude nas bandas de vexetación. Por esta causa resultan abundantes en pastos, o que fainos especialmente adecuados para a gandería, en especial se se practica algún modo de trashumancia.
No mundo do ciclismo os portos de montaña son especialmente importantes. Nas competicións ciclistas, os corredores teñen que subir estes pasos no menor tiempo posible, polo que a lonxitude e pendente son os factores que determinan a dificultade do porto de montaña. Nas baixadas alcanzan grandes velocidades, o que dota ás etapas de montaña dunha espectacularidade adicional. Os especialistas en subilos chámanse escaladores.
Primeira división española 1974/75
O Real Madrid proclamouse campión.
Luis Rodríguez Ennes
Luis Rodríguez Ennes, nado na Coruña o 9 de marzo de 1946, é un xurista galego, catedrático de Dereito Romano e Sistemas Xurídicos Comparados na Facultade de Dereito de Ourense (Universidade de Vigo). Dende febreiro de 2017 segue en activo nesta universidade como profesor emérito.
Biografía
Licenciouse en Dereito pola Universidade de Santiago de Compostela, centro no que tamén obtivo o título de doutor en Dereito co número 1 do Premio Extraordinario, en 1975, coa tese La adopción: bases para una reforma de la normativa vigente en España a partir de la experiencia histórica y del Derecho comparado. Foi Premio Nacional de Fin de Carreira ó mellor expediente académico.
Foi bolseiro de investigación do Ministerio de Educación e do British Council. Ampliou estudos en universidades de toda Europa.
Exerceu diversos cargos académicos, ocupando praza de profesor axudante, adxunto, agregado e titular até obter, por unanimidade, a cátedra de Dereito Romano; todo iso en función dos oportunos concursos.
Na Universidade de Santiago de Compostela exerceu o cargo de vicedecano da Facultade de Dereito, vicepresidente do Claustro Universitario e secretario xeral da universidade. Dende 1979 até 1981 foi secretario xeral do centro rexional da Universidade Nacional de Eduación a Distancia de Pontevedra, a cuxa organización e consolidación contribuíu de xeito decisivo, pero renunciou a este cargo para dedicarse en exclusiva á docencia e investigación.
Na Universidade de Vigo exerceu como asesor xurídico, vicepresidente do Claustro, presidente da comisión que redactou os primeiros estatutos da Universidade, e tamén como decano da Facultade de Dereito de Ourense.
General Motors
General Motors Company, polo xeral denominada General Motors (GM), é unha empresa multinacional estadounidense con sede en Detroit que deseña, fabrica, comercializa e distribúe vehículos, e pezas, e mais tamén vende servizos financeiros. GM produce automóbiles e camións en 35 países. A compañía fundouna William C. Durant o 16 de setembro de 1908, e foi o meirande fabricante de automóbiles de 1931 a 2007.
Características
No ano 2008 vendeu 8.350.000 vehículos, acadando os 10 millóns en 2016. . As marcas actuais que comercializa son Baojun, Buick, Cadillac, Chevrolet, GMC, Holden e Wuling. No pasado tamén comercializou Daewoo, McLaughlin, Oakland, Oldsmobile, Pontiac, Hummer, Saab, Saturn, así como Vauxhall e Opel (esta última mercada polo Grupo PSA en 2017).
As partes e accesorios de vehículos comercialízanse baixo as marcas GM Performance Parts, GM Goodwrench e ACDelco nos concesionarios de General Motors a través de GM Service and Parts Operations. Os motores e transmisións subminístraos GM Powertrain. GM tamén conta cunha sección comercial para créditos e seguros por medio do GMAC Financial Services; tamén ofrece un servizo de seguridade, información e seguridade a través da súa filial OnStar.
A actual compañía, General Motors Company ("nova GM") formouse en 2009 logo da creba de General Motors Corporation ("vella GM"), que se converteu en Motors Liquidation Company. A nova empresa mercou a maioría dos activos da vella GM, incluíndo "General Motors".